CELEX: 62012TN0191
Language: bg
Date: 2012-04-30 00:00:00
Title: Дело T-191/12: Жалба, подадена на 30 април 2012 г. — Roland/СХВП — Textiles Well (wellness inspired by nature)

14.7.2012   
            
            
               BG
            
            
               Официален вестник на Европейския съюз
            
            
               C 209/7
            
         Жалба, подадена на 30 април 2012 г. — Roland/СХВП — Textiles Well (wellness inspired by nature)
   (Дело T-191/12)
   2012/C 209/12
   Език на жалбата: английски
   
      Страни
   
   
      Жалбоподател: Roland SE (Essen, Германия) (представители: O. Rauscher и C. Onken)
   
      Ответник: Служба за хармонизация във вътрешния пазар (марки, дизайни и модели)
   
      Друга страна в производството пред апелативния състав: Textiles Well SA (Le Vigan, Франция)
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени решението на първи апелативен състав на Службата за хармонизация във вътрешния пазар (марки, дизайни и модели) от 15 февруари 2012 г. по преписка R 2552/2010-1,
            
         
               —
            
            
               да отхвърли възражение № 1299967 и
            
         
               —
            
            
               да осъди Службата за хармонизация във вътрешния пазар (марки, дизайни и модели) и другата страна в производството пред апелативния състав да заплатят съдебните разноски.
            
         
      Правни основания и основни доводи
   
   
      Заявител на марката на Общността: Жалбоподателят.
   
      Марка на Общността, предмет на спора: Международна фигуративна марка „wellness inspired by nature“ за стоки от клас 25 — Заявка за марка на Общността № W00924808
   
      Притежател на марката или знака, на която/който е направено позоваване в подкрепа на възражението: Другата страна в производството пред апелативния състав
   
      Марка или знак, на която/който е направено позоваване в подкрепа на възражението: Регистрация № 527630 на Общността за словна търговска марка „WELL“ за стоки от клас 25; Френска регистрация под № 99804486 на словна търговска марка „WELLNESS“ за стоки от клас 25
   
      Решение на отдела по споровете: Уважава възражението и отказва закрила на международната регистрация за всички спорни стоки
   
      Решение на апелативния състав: Отхвърля жалбата
   
      Изложени правни основания: Нарушение на член 8, параграф 1, буква б) от Регламент № 207/2009 на Съвета